Source: http://ec.europa.eu/civiljustice/legal_aid/legal_aid_net_mt.htm
Timestamp: 2017-01-18 19:07:39+00:00
Document Index: 376714

Matched Legal Cases: ['qorti ', 'qorti ', 'qorti ', 'Qorti ', 'Qorti ', 'Qorti\n', 'qorti ', 'qorti ', 'qorti ', 'qorti ', 'qorti ']

Kummissjoni Ewropea - Network gudizzjarju ewropew - Għajnuna legali - Olanda
L-aħħar aġġornament: 05-07-2006
Għajnuna legali - OlandaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
Min jista’ jibbenefika mill-għajnuna legali? 4.
Kif tkun taf jekk intx eliġibbli għall-għajnuna legali? 6.
Jekk nikkwalifika għall-għajnuna legali, min jagħżilli l-avukat tiegħi? 7.
Minn fejn nista’ nġib formola għall-għajnuna legali? Jekk nikkwalifika għall-għajnuna legali, x’għandi nagħmel? 8.
Liema dokumenti għandi nehmeż mat-talba tiegħi għall-għajnuna legali? 9.
Jekk nikkwalifika għall-għajnuna legali, dan ikopri l-ispejjeż kollha tal-kawża? 10.
Jekk nikkwalifika għall-għajnuna legali parzjali, min iħallas l-ispejjeż l-oħra? 11.
Jekk nikkwalifika għall-għajnuna legali, din tkopri appell li nista’ nagħmel mill-kawża? 12.
Jekk nikkwalifika għall-għajnuna legali, tista’ din tiġi rtirata qabel tmiem il-kawża? 13.
Jekk ma nikkwalifikax għall-għajnuna legali, nista’ nappella minn din id-deċiżjoni? 1. X’inhuma l-ispejjeż ta’ kawża u normalment min iħallashom?
tal-kawża jikkonsistu f’remunerazzjoni u ħlasijiet minn qabel
għall-avukati, u l-prosekuturi u spejjeż oħra tal-qorti (li ma jistgħux jiġu
evitati) (tar-reġistru) u spejjeż tax-xhieda, l-esperti u l-marixxalli (fejn
ikunu involuiti). Dawn ivarjaw skond id-daqsu t-tip tal-każ. Qatt ma tista’
tgħid x’se jkun l-ammont eżatt. Bħala prinċipju, il-parti li titlef il-kawża
tiġi ordrnata tħallas l-ispejjeż tal- parti l-oħra.
L-ikbar
porzjon ta’ l-ispejjeż huwa d-drittijiet tal-konsulenza. Mhemm l-ebda rata
fissa fis-siegħa għad-dritt ta’ l-avukati. Id-drittijiet tal-qrati ivarjaw
mhux biss skond id-ditta ta’ l-avukati imma wkoll skond it-talba quddiem
il-qorti u r-riżultat tal-kawża.
jista’ jħabbat wiċċu ma’ problema legali fil-ħajja ta’ kuljum. F’dan il-każ,
tista’ tieħu parir legali minn diversi għejun ta’ għajnuna legali. Tista’
wkoll tiġi bżonn tagħrif legali meta tkun trid tieħu deċiżjoni prinċipali.
li jiftaħ kawża l-qorti (għajr fil-Qorti Kantonali, f’kawżi ta’ inqas minn
€5 000, jew f’kawżi amministrattivi), il-Qorti ta’ l-Appell jew il-Qorti
Suprema juwa obbligat li jkun assistit minn avukat. Inkella, il-qorti jkollha
tirrifjuta li tisma’ l-kawża.
Għajnuna legali ssussidjata
Il-litiganti
li jkollhom riżorsi limitati jistgħu japplikaw għal għajnuna legali
ssussidjata mill-fondi pubbliċi. Dan
ifisser li l-awtoritajiet pubbliċi joħorġu parti mill-ispejjeż huma.
Fis-sistema Olandiża, litigant li
jkollu riżorsi limitati jista’ jmur f’wieħed mit-30 ċentru għall-pariri legali,
bla ma jħallas, għat-tagħrif legali (inkluż tagħrif dwar modi alternattivi ta’
riżoluzzjoni tal-kwistjonijiet, bħalma hija l-medjazzjoni), biex jiġi referut
għand entitajiet oħra, konsulenti legali jew medjaturi, għall-analiżi ta’
qagħda legali u għal parir legali konċiż.
Aktar assistenza legali tista’
tinkiseb mingħand avukati u titħallas fuq skala skond il-mezzi ta’
l-individwu. L-avukat jista’ wkoll jaġixxi għal u f’isem il-litigant (kemm fi
kwistjonijiet legali u fi kwistjonijet oħra). F’dan il-każ, l-avukat irid jitlob
biex jinħatar mill-Uffiċċju għall-Għajnuna Legali, li mbagħad jgħarraf kemm
lill-avukat kif ukoll lil-litigant dwar id-deċiżjoni tiegħu fuq it-talba. L-Uffiċċju
għall-Għajnuna Legali huwa l-awtorità pubblika li tissorvelja l-għoti ta’
l-għajnuna legali lil-litiganti li jkollhom riżorsi limitati. Hemm ħames Uffiċċji
li għandhom responsabbiltà f’reġjuni differenti tal-pajjiż.
Mill-10 ta’ Mejju 2005, in-nies
intitolati għall-għajnuna legali kienu intitolati wkoll jitolbu għajnuna
finanzjarja għall-eżamijiet mediċi fil-kawżi ta’ danni personali.
Għal iktar tagħrif dwar referenzi
għal għejun oħra miċ-ċentri għall-pariri legali, ara l-paġna dwar ir-Riżoluzzjoni
alternattiva tal-kwistjonijiet.
3. Min jista’ jibbenefika mill-għajnuna legali?
L-għajnuna legali tingħata f’każijiet fejn interess legali fl-Olanda irid jiġi difiż minn nies jew persuni legali li l-kapaċità tagħhom li jħallsu ma taqbiżx id-dħul disponibbli massimu ffissat. Biex jiġi żgurat jekk persuna tkunx eliġibbli għall-għajnuna legali, l-Uffiċċju għall-Għajnuna Legali jiċċekkja d-dħul u l-beni tal-(familja ta’) min jagħmel it-talba. Persuni waħedhom bi dħul disponibbli nett ta’ mhux iktar minn €1 518 u beni ta’ mhux iktar minn €7 300 huma eliġibbli. Il-figuri għall-koppji miżżewġa jew li jgħixu flimkien huma ta’ €2 135 u €10 500 rispettivament. Hemm eżenzjoni addizzjonali ta’ €65 344 għad-dar tal-familja. Dawk li jirċiievu l-għajnuna legali iridu jħallsu dritt marbut mad-dħul. L-aktar dritt baxx fl-2005 huwa ta’ €90, u l-ogħla huwa ta’ €769. F’ċerti kawżi kriminali, id-drittijiet tal-kawżi ma jitħallsux mil-litigantili jkollhom riżorsi limitati. Fuq
Il-limiti tad-dħul li jiddeterminaw l-eliġibilità għall-għajnuna legali huma ffissati bil-liġi u riveduti kull sena.Il-figuri mogħtija hawn fuq huma għall-2005.Aktar tagħrif dwar il-limiti tad-dħul u dwar il-kontribuzzjonijiet personali jinsab bil-browxer dwar “Inkomensgrenzen en eigne bedragen gesubsidieerde rechtsbijstand” u fis-siti elettroniċi ta’ l-Uffiċċji għall-Għajnuna Legali .
Le. L-għajnuna legali ma tingħatax f’każijiet ta’ inqas minn €90.L-għajnuna legali fuq il-bażi ta’ provvediment ta’ avukat ma tingħatax f’każijiet ta’ inqas minn €180.L-għajnuna legali hija wkoll eskluża fejn:it-talba hija b’mod ċar bla bażi; l-ispejjeż ta’ l-għajnuna legali huma sproprzjonati fir-rigward tal-valur tal-każ;it-talba tikkonċerna każ kriminali fejn aktarx hija involuta penalti baxxa;it-talba magħmula minn persuna ġuridika ffurmata sabiex tinfetaħ il-kawża;il-kawża tikkonċerna l-prattika ta’ okkupazzjoni jew negozju (għalkemm mhux taħt il-forma ta’ persuna ġuridika), sakemm * il-kapaċità li l-prattika tibqa’ għaddejja ma tkunx tiddependi mir-riżultat tal-każ jew ** l-okkupazzjoni jew in-negozju ma jkunux waqfu għall-inqas sena qabel, min jagħmel it-tagħmel it-talba mhuwiex jew ma kienx involut bħala konvenutt f’kawża fil-prim’istanza u l-ispejjeż ta’ l-għajnuna legali ma jistgħux jitħallsu minn għejun oħra;il-kawża se tinfetaħ f’qorti internazzjonali jew entità tixbahha li għandha l-iskema tagħha stess għall-għajnuna legali; jewil-każ jikkonċerna interess li min jagħmel it-talba jista’ jiddefendi waħdu bla rappreżentazzjoni legali.
5. Kif tkun taf jekk intx eliġibbli għall-għajnuna legali?
dwar is-sistema legali Olandiża tista’ ġġibu mingħand avukat, ċentru
għat-tagħrif legali jew l-Uffiċċju għall-Għajnuna Legali. Dawn kollha jistgħu
jagħtu tagħrif dwar is-sistema ta’ l-għajnuna legali u l-eliġibilità għaliha.
6. Jekk nikkwalifika għall-għajnuna legali, min jagħżilli l-avukat tiegħi?
Inti ħieles tagħżel l-avukat tiegħek stess, kemm jekk tikkwalifika jew jekk ma tikkwalifikax għall-għajnuna legali. Jekk għandek bżonn l-għajnuna biex issib avukat, ikuntattja lir-Raad voor Rechtsbijstand jew lill-Asoċċjazzjoni ta’ l-Avukati - .Jekk ma tgħixx l-Olanda, l-aħjar kuntatt huwa r-Raad voor Rechtsbijstand fl-Aja, (indirizz: Postbus 450, 2501 CL Den Haag. Tel. 070-3701414)). Jekk tgħix fl-Olanda, ikkuntattja lill-bord għall-għajnuna legali tad-distrett fejn tgħix.
7. Minn fejn nista’ nġib formola għall-għajnuna legali? Jekk nikkwalifika għall-għajnuna legali, x’għandi nagħmel?
Normalment l-avukat tiegħek
stess jimla l-formola tat-talba għall-ħatra ta’ avukat. Imbagħad, dan jagħmel
ix-xogħol kollu tat-talba. Id-dritt ta’ l-għajnuna legali
ikun irid jitħallas lill-avukat.
8. Liema dokumenti għandi nehmeż mat-talba tiegħi għall-għajnuna legali?
Jekk titlob l-għajnuna legali, ikollok tipprovdi evidenza bil-miktub tad-dħul u l-beni tiegħek u d-dokumentazzjoni dwar il-każ (ara il-mistoqsija 4) mill-ewwel. L-avukat tiegħek ikun jaf liema dokumentazzjoni tkun trid tinhemeż mal-formola tat-talba. Inkella, tista’ tintalab formola tat-talba mill-Uffiċċju għall-Għajnuna Legali. L-Uffiċċju jirreġistra t-talbiet kollha. Aktar tagħrif jinsab fil-browxer “U wilt rechtsbijstand” (Biex titlob l-għajnuna legali). Fl-2006, se jibda jkun possibbli li tagħmel it-talba lill-Uffiċċju fuq il-bażi tas-sigurtà soċjali personali u l-kodiċi ta’ l-identifikazzjoni tat-taxxa tiegħek u l-Uffiċċju mbagħad ikun jista’ jistma l-eliġibilità finanzjarja tiegħek, sakemm l-awtoritajiet tat-taxxa jkollhom id-data finanzjarja u d-data tkun irreġistrata ma’ l-awtorità lokali.
9. Jekk nikkwalifika għall-għajnuna legali, dan ikopri l-ispejjeż kollha tal-kawża?
l-għajnuna legali tkopri biss id-drittijiet tal-konsulenza. Id-drittijiet
tal-qorti u drittijiet oħra mhumiex inklużi. Jekk int eliġibbli
għall-għajnuna legali, tista’ titlob għal tnaqqis fid-drittijiet tal-qorti.
Jekk dan ma jkunx jista’ jsir, l-avukat tiegħek jagħmel it-talbiet meħtieġa.
L-ispejjeż tal-kawża jistgħu jintalbu mingħand il-parti l-oħra. Imma
jekk titlef il-kawża u tintalab tħallas l-uspejjeż tal-parti l-oħra, dawn
ikollok fil-fatt tħallashom. Dawn ma teħdhomx lura.
10. Jekk nikkwalifika għall-għajnuna legali parzjali, min iħallas l-ispejjeż l-oħra?
ma’ teżisix għajnuna legali parzjali. 11. Jekk nikkwalifika għall-għajnuna legali, din tkopri appell li nista’ nagħmel mill-kawża?
tappella minn kawża f’qorti superjuri, trid issir mill-ġdid talba
għall-għajnuna legali. L-individwu
jrid ukoll iħallas mill-ġdid dritt għall-għajnuna legali.
12. Jekk nikkwalifika għall-għajnuna legali, tista’ din tiġi rtirata qabel tmiem il-kawża?
Iva, l-għajnuna legali tista’
tiġi rtirata jekk id-deċiżjoni ssir fuq tagħrif nhux minnu jew mhux sħiħ,
jekk l-individwu ma jħallasx id-dritt għall għajnuna legali jew spejjeż oħra
li jintalab iħallas, jekk il-kapaċità li l-individwu jħallas tkun tjiebet sew
jew jekk deċiżjoni eżistenti għall-għoti ta’ għajnuna legali ġa tkopri
l-interess legali li l-individwu jkun qed jiddefendi fil-każ ikkonċernat.
13. Jekk ma nikkwalifikax għall-għajnuna legali, nista’ nappella minn din id-deċiżjoni?
L-ewwel tista’ tippreżenta oġġezzjonijiet għad-deċiżjoni
fl-Uffiċċju għall-Għajnuna Legali taż-żona tiegħek. Imbagħad, tista’ tappella
mid-deċiżjoni meħuda bi tweġiba
għall-oġġezzjonijiet tiegħek. Dan l-appell tagħmlu fil-qorti amministrattiva
tad-distrett kopert mill-Uffiċċju għall-Għajnuna Legali. Il-possibbiltajiet
ta’ appell u l-limiti ta’ żmien jiġu deskritti fid-deċiżjoni nnifisha jew
fl-ittra ta’ magħha.
Mis-servizz ta’ sejħiet tal-ministeri konġunti Postbus 51 (www.postbus51.nl ), tista’ ġġib varjetà wiesgħa ta’ browxers dwar l-għajnuna legali fl-Olanda, li huma wkoll disponibbli permezz tas-sit elettroniku tal-Ministeru tal-Ġustizzja (taħt “pubblikazzjonijiet” - ). Aktar tagħrif dwar l-għajnuna legali jistgħu jinġiebu mill-Uffiċċji għall-Għajnuna Legali u mill-iStichting Juridisch Loket (Fondazzjoni taċ-ċentri għat-tagħrif legali).
« Għajnuna legali - Informazzjoni Ġenerali | Olanda - Informazzjoni Ġenerali »